A ma très chiere dame et amée, à Lore, contesse de Bourgoigne, dame de Salins, Hugues, sires de Usies, salut, à lui tout apparoillié à faire vostre service. Je vos man que vous creez Henri, mon fil, de ceu qu’il vous dira de part moi, quant de part le fié de Jou, et le recevez en leu de moi, s’il vous plait, et je le tien pour bon atant com de moi. Et encores que vos vous correceés et se vous ne le volez reçoivre, mandez le moi, et je ierai. Deux vous doint joie.